*Алматы облысының ішкі саясат*

*басқармасы басшысының 2023 жылғы 28 маусымдағы №4/1-н бұйрығымен   
 Бекітілген*

*Қосымша*

### Үкіметтік емес ұйымдар үшін мемлекеттік гранттардың 2024 жылға арналған

### басым бағыттарының тізбесі

|  |  |  |  |  |  |  |
| --- | --- | --- | --- | --- | --- | --- |
| **№** | **Заңның**  **5-бабының**  **1-тармағына сәйкес мемлекеттік грант саласы** | **Мемлекеттік гранттың басым бағыты** | **Мәселенің қысқаша сипаттамасы** | **Қаржыландыру көлемі** *(мың теңге)* | **Грант түрі** | **Нысаналы индикатор** |
| 1. | Қоғамдық келісімді және жалпыұлттық бірлікті нығайту | «Адал азамат – саналы қоғам» әділ қоғамын құру жөніндегі іс-шаралар кешенін өткізу | Әділеттілік мәселесі барлық кезде әртүрлі қоғамдарда өзекті болды. Сонымен бірге нақты тарихи жағдайларды ескере отырып, әділеттіліктің әр кезде әр аспектісі бірінші орынға шықты.  Мүмкіндіктердің теңсіздігі әділетсіз және тиімсіз. Сондықтан ҚР Президентінің «Әділетті Қазақстан – Адал азамат» тұжырымдамасы аясында іс-шараларды өткізудің маңыздылығы бүгінгі таңда өзекті тақырып. Өскелең ұрпаққа Отан мен отбасына адалдықты көрсету арқылы адал, әділ қоғам құру, ұлттық бірегейлікті нығайту және елдің жаңа құндылықтарын бекіту, сондай-ақ барлық азаматтар үшін тең мүмкіндіктер жасауға жәрдемдесу – осы тұжырымдаманың негізгі бағыттары. | 6 288 | 1 қысқа мерзімді грант | **Нысаналы индикаторы:**  Алматы облысы халқының кемінде 550 адамын тікелей қамти отырып, әділ қоғам құру бойынша іс-шаралар кешенін өткізу.  **Күтілетін нәтижелер:**   1. Құқық қорғау органдары қызметкерлерінің өкілдерін, журналистерді, табысты жастар мен меценаттарды тарта отырып, Алматы облысының 9 ауданында және Қонаев, Алатау қалаларында *(білім беру мекемелерінде, жастар ұйымдарында, қоғамдық орындарда)* «Әділетті Қазақстан – Адал азамат» тұжырымдамасы шеңберінде идеологиялық іс-шаралар кешенін *(дәрістер, тренингтер, семинарлар)* өткізу *(қатысушылар саны кемінде 500 адам)*; 2. Қоғамда адалдықты, парасаттылықты және игі істерді насихаттайтын 1 бейнеролик әзірлеу *(ұзақтығы – 1-3 минут, мемлекеттік және орыс тілдерінде, ақпараттық қамтуы – кемінде 5 000 қаралым)*; 3. Конкурстық негізде адал, әділ қоғам құруға бағытталған ҮЕҰ-ға және Алматы облысының бастамашыл топтарына кемінде 5 шағын грант *(әрбір шағын грант – кемінде 200 мың теңге)* ұсыну *(қатысушы-өтініш берушілердің саны – кемінде 30 адам);* 4. Жергілікті атқарушы органдарды, БАҚ-тарды, облыстық ҮЕҰ өкілдерін және жоба қатысушыларын тарта отырып, «Әділетті Қазақстан – Адал азамат» тұжырымдамасы шеңберінде іске асырылған іс-шараларды талқылау мақсатында «Әділетті Қазақстан – Адал азамат» тақырыбында дөңгелек үстел өткізу *(қатысушылар саны кемінде 20 адам)*. |
|
| 2. | Отбасылық-демографиялық және гендерлік мәселелерді шешуге жәрдемдесу | Алматы облысының әлеуметтік осал топтарынан шыққан ауыл әйелдерінің әлеуметтік-экономикалық мүмкіндіктерін кеңейту | Ауыл әйелдері қалалық әйелдерге қарағанда осал жағдайда: ауылдағы табыстың төмендігі, жұмысқа орналасу мүмкіндіктерінің шектеулігі, әлеуметтік қызметтер мен инфрақұрылымға қолжетімділіктің шектелуі, әйелдердің құқықтары туралы жеткілікті түрде хабардар болмауы.  Осыған орай, Алматы облысындағы әлеуметтік осал топтағы ауыл әйелдерінің жағдайын жақсарту мақсатында оқыту семинарларын ұйымдастыру қажет. Бұл Алматы облысының аудандарында әйелдердің әлеуетін ашудың практикалық дағдыларын дамыту және әлеуметтік-экономикалық мүмкіндіктерді кеңейту, мемлекеттік органдар мен жергілікті қоғамдастықтың өзара іс-қимылы және күш-жігерін үйлестіру арқылы жүзеге асырылуы мүмкін. | 7 000 | 1 қысқа мерзімді грант | **Нысаналы индикаторы:**  Жоба аясында ұйымдастырылған іс-шараларға Алматы облысының әлеуметтік осал топтарындағы кем дегенде 1000 ауыл әйелдерінің қатысу арқылы олардың әлеуметтік-экономикалық мүмкіндіктерін кеңейту.  **Күтілетін нәтижелер:**  1. Алматы облысының 9 ауданында және Қонаев, Алатау қалаларында әлеуметтік осал топтағы ауыл әйелдері үшін гендерлік саясат саласындағы мемлекеттік органдардың өкілдерімен әйелдер құқығы бойынша семинарлар өткізу *(қатысушылар саны кемінде 300 адам);*  2. Ауыл әйелдерінің өз бизнесін дамытуға қызығушылығын арттыру үшін Алматы облысының кемінде 9 ауданында және Қонаев, Алатау қалаларында шеберлік сыныптарын *(офлайн)* ұйымдастыру *(қатысушылар саны кемінде 600 адам)*;  3. Ауылдық әйелдерге арналған қауіпсіздік, әйелдер құқығы және өзін-өзі қамтамасыз ету бойынша кеңестері бар **«Қауіпсіздік жөніндегі нұсқаулық»** ақпараттық бейнеролигін әзірлеу, кейіннен әлеуметтік желілерде тарату *(ақпаратты қамту кемінде 15 000 қаралым)*;  4. Ауыл әйелдерінің жағдайын жақсарту бойынша іс-шараларды жүргізу үшін дайындалған жаттықтырушыларға конкурстық негізде кемінде 8 шағын грант *(әр шағын грант кемінде 200 мың теңге)* ұсыну;  5. Алматы облысының табысты әйелдерімен TedX форматында іс-шараны ұйымдастыру, соның ішінде іс-шараға қатысушыларды қызықтыратын сұрақтарға жауаптар алу мүмкіндігі *(қатысушылар саны кемінде 100 адам).* |
| **2024 жылға БАРЛЫҒЫ:** | | | | **13 288 000 теңге** | | | |